
Здравейте,


закупих си климатици от онлайн магазин (Румънските ни приятели). Климатиците са без включен монтаж, така,че той ще е за моя сметка -допълнително. До тук всичко е ок. Прегледах офертата, прегледах гаранционната карта и никъде не пише,че трябва да се монтира от фирма с име хххх. Единственото, което пише е,че гаранцията отпада ако се монтира от физическо лице или компания, която е без съответното разрешително за такава дейност. Подчертавам,че не присъства никъде име. Изпратих въпрос, ако действаща фирма, с която работя ми монтира климатиците, дали гаранцията ще е валидна и получих следния отговор:


Здравейте,


Благодарим, че се свързахте с нас.


Във връзка с Ваше запитване, бихме искали да Ви уведомим, че ако монтажът на климатиците се извърши от легитимна фирма гаранцията няма да отпадне.


Оставаме на разположение.


Поздрави.


Попитах какво е тълкованието им за легитимна фирма и те ми върнаха отново отговор, че ми пращат телефона на фирма Х, която да ми обясни и запише час. Реално тази фирма Х не искам да стъпва в дома ми поради лошо отношение и лоши впечатления (това може да е мое субективно мнение от единичен случай, но такава е позицията ми спрямо тях).


При положение,ще няма вкл. монтаж, няма упоменати монтажни компании, нито във офертата, нито в гаранционната карта би ли отпаднала гаранцията, ако действаща фирма за климатична и вентилационна техника монтира климатците в дома ми, правилно и надеждно, по добри практики?


 

Монтаж на климатик (Гаранция)
=============================

 

Здравейте, г-н Вонадрой,


както посочвате, съгласно гаранцията климатиците следва да се монтират от дружество, което има разрешение за това, т.е. монтажът може да бъде осъществен от всяко дружество, което има разрешително за тази дейност и гаранцията в този случай следва да е в сила. Не е коректно да Ви се посочва конкретна фирма, която да извърши монтажа на климатиците.


Поздрави,  

адв. Николина Митова  

тел. 0898 303092


